《鹧鸪天·翠勺银锅飨夜游》
宋代·王千秋

翠杓银锅飨夜游。万灯初上月当楼。

溶溶琥碧流匙滑，璨璨蠙珠著面浮。

香入手，暖生瓯。依然京国旧风流。

翠娥且放杯行缓，甘味虽浓欲少留。

作者简介：生卒年月不详，字锡老，号审斋，东平(今属山东)人，流寓金陵，晚年转徙湘湖间。与游者张安世、韩元吉等，皆南渡初名士，年辈应亦相类。词风清拔可喜，著有《审斋词》1卷。